Everyway That I Can

«Everyway That I Can» (norsk oversettelse: på alle måter jeg kan) er en tyrkisk popsang som vant Eurovision Song Contest 2003 for Tyrkia. Sangen ble fremført av Sertab Erener og er skrevet av Demir Demirkan. Dette var Tyrkias første seier i konkurransen, og det var første gang landet ikke sang på tyrkisk. Sangen fikk stor kommersiell suksess etter seieren og toppet singellistene i blant annet Sverige, Hellas og hjemlandet Tyrkia.

 Eurovision Song Contest 
Den tyrkiske kringkasteren TRT fikk landets store popstjerne, Sertab Erener, til å representere Tyrkia i Eurovision Song Contest i Riga lørdag 24. mai 2003. Musikeren Demir Demirkan skrev «Everyway That I Can» vinteren 2003 og fikk Ozan Çolakoğlu til å arrangere og produsere den. Sistnevnte hadde tidligere hatt et suksessrikt samarbeid med det tyrkiske popidolet Tarkan, kjent for låten «Şımarık» fra 1997.

Sangvalget var kontroversielt i Tyrkia, både fordi den ble ansett for å være for kommersiell og vestlig. Erener fikk også kritikk fordi hun valgte å synge på engelsk i stedet for tyrkisk. Tross kritikken var melodien likevel tyrkisk-inspirert og inneholdt også tradisjonelle tyrkiske instrumenter. 

Før den internasjonale finalen var russiske t.A.T.u. og Spanias Beth de store favorittene, mens «Everyway That I Can» var nevnt som en utfordrer. I finalen var Tyrkia det fjerde landet på scenen av 26 deltakere. Sertab Ereners fremføring skilte seg ut, blant annet med bruk av magedansere.

Avstemningen ble en tett kamp mellom Russland, Belgia og Tyrkia, og de tre landene vekslet på å lede. Først da Slovenia som siste land, ga  til Tyrkia, var resultatet klart. Tyrkia vant med , bare to poeng foran Belgia og tre poeng foran Russland. Norske tv-seere hadde Tyrkia på andreplass og ga vinnersangen . Dette var Tyrkias første og så langt eneste seier i konkurransen.

 Etter seieren 
«Everyway That I Can» – også stavet «Every Way That I Can» – ble den største kommersielle suksessen til en Eurovision-vinner siden Katrina and the Waves' «Love Shine a Light» i 1997. Sangen gikk til topps på hitlistene i Tyrkia, Hellas og Sverige, og den endte opp på topp ti i blant annet Belgia, Spania og Nederland. Sangen ble også sertifisert til platina i Hellas, og gull i Sverige.  I Norge kom den imidlertid ikke inn på VG-lista.

Sangen var også en av fjorten tidligere Eurovision-låter som deltok i jubileumsshowet Congratulations: 50 Years of the Eurovision Song Contest i København i 2005. I konkurransen ble «Everyway That I Can» kåret til den niende beste sangen fra konkurransens første 50 år. 

 Listeplasseringer 
 Liste (2003) Høyesteplassering Ukerpå listen Debutdato (Tjeklisten)125Uke 24 2003 Flandern (Ultratop)6137. juni 2003 Vallonia (Ultratop)30321. juni 2003  (Irish Singles Chart)352Uke 25 2003 (Airplay Top 40)2036. juli 2003  (Single Top 100)4147. juni 2003  (IFPI)119Uke 24 2003  (Romanian Top 100)333Uke 24 2003  (UK Singles Chart)72314. juni 2003  (PROMUSICAE)5129. juni 2003  (Schweizer Hitparade)171315. juni 2003  (Sverigetopplistan)1205. juni 2003  (Billboard Turkey)1–2003  (GfK Entertainment Charts)12139. juni 2003  (Ö3 Austria Top 40)101315. juni 2003

 Referanser 



Kategori:Bidrag til Eurovision Song Contest 2003
Kategori:Tyrkisk musikk
Kategori:Tyrkias bidrag til Eurovision Song Contest